Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ σχετικά με τα μέτρα που πρόκειται να ληφθούν ως αντίποινα στην απαγόρευση της Ρωσικής Ομοσπονδίας εισαγωγής νωπών αυγών για ανθρώπινη κατανάλωση καταγωγής Ευρωπαϊκής Κοινότητας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Τον Μάιο 1996, οι ρωσικές αρχές πληροφόρησαν τη Φινλανδία, χωρίς καμία εξήγηση, ότι απαγορεύθηκαν οι εισαγωγές νωπών αυγών για ανθρώπινη κατανάλωση (ΣΟ 0407 00 30) στη Ρωσία.

2. Η εξήγηση που δόθηκε αργότερα είναι ότι η απαγόρευση ισχύει για όλες τις τρίτες χώρες (erga omnes) και ότι βασίζεται σε λόγους που αφορούν την προστασία της δημόσιας υγείας. Ωστόσο, οι εισαγωγές στη Ρωσία νωπών αυγών προέλευσης Ηνωμένων Πολιτειών αυξήθηκαν σημαντικά μετά από την εισαγωγή της απαγόρευσης.

3. Έλαβαν χώρα διαβουλεύσεις σχετικά με την απαγόρευση εισαγωγών στη Ρωσία αυγών καταγωγής Κοινότητας, αρκετές φορές, βάσει του άρθρου 102 της συμφωνίας εταιρικής σχέσης και συνεργασίας χωρίς συγκεκριμένα αποτελέσματα (π.χ. κατά τη διάρκεια του πρώτου συμβουλίου συνεργασίας στις 27 Ιανουαρίου 1998. της πρώτης επιτροπής συνεργασίας στις 22 Απριλίου 1998. τεχνικών διαβουλεύσεων στις 15 Σεπτεμβρίου 1998. της δεύτερης επιτροπής συνεργασίας στις 16 Δεκεμβρίου 1998. της πρώτης υποεπιτροπής για τη γεωργία στις 8-9 Φεβρουαρίου 1999. της τρίτης επιτροπής συνεργασίας στις 8 Οκτωβρίου 1999). Η Επιτροπή διαβίβασε επίσης μνημόνια σχετικά με το θέμα αυτό στις ρωσικές αρχές χωρίς να λάβει καμία ικανοποιητική απάντηση.

4. Παρά τη συμφωνία που έχει συναφθεί στο πλαίσιο των διαπραγματεύσεων του μνημονίου συμφωνίας για τις δωρεάν παραδόσεις ειδών διατροφής από την Κοινότητα στη Ρωσία, με σκοπό την πρόοδο των επίσημων διαβουλεύσεων σχετικά με την ρωσική απαγόρευση εισαγωγής αυγών, για τη γρήγορη επίλυση του προβλήματος, δεν βρέθηκε καμία λύση.

5. Χωρίς την παροχή αποδείξεων για την ύπαρξη προβλημάτων δημόσιας υγείας, όπως αναφέρεται στο άρθρο 19 της συμφωνίας εταιρικής σχέσης και συνεργασίας, η ρωσική απαγόρευση εισαγωγής αυγών αποτελεί συγκεκαλυμμένο περιορισμό του εμπορίου μεταξύ των μερών. Επομένως, παραβιάζει τις διατάξεις του άρθρου 15 παράγραφος 2 της ανωτέρω συμφωνίας που ορίζει ότι τα προϊόντα καταγωγής Κοινότητας εισάγονται στη Ρωσία χωρίς ποσοτικούς περιορισμούς.

6. Η έναρξη ισχύος της ρωσικής απαγόρευσης εισαγωγών αυγών, προκάλεσε σημαντικές οικονομικές απώλειες για τους κοινοτικούς εμπορικούς φορείς λόγω του ότι δεν μπορούν πλέον να εξάγουν νωπά αυγά στη Ρωσία. Για την προστασία των κοινοτικών συμφερόντων, η Επιτροπή προτείνει τη λήψη μέτρων ως αντίποινα στην ρωσική απαγόρευση εισαγωγής αυγών. Συνεπώς, ο παρών κανονισμός προτείνει την επιβολή εισαγωγικών δασμών για τους σπόρους ηλιοτρόπιου και αγριογογγύλης καταγωγής Ρωσικής Ομοσπονδίας. Τα ανωτέρω προϊόντα εισάγονται επί του παρόντος χωρίς δασμούς στην Κοινότητα όταν εισάγονται από τρίτες χώρες. Το μέτρο θα εφαρμοστεί μέχρι να αρθεί η απαγόρευση εισαγωγής ή μέχρι η Επιτροπή λάβει επιστημονικές αποδείξεις στις οποίες να αιτιολογείται η επιβολή της απαγόρευσης από την Ρωσική Ομοσπονδία στις εισαγωγές αυγών προέλευσης της Κοινότητας από την ύπαρξη προβλημάτων δημόσιας υγείας.

7. Παρακαλείται το Συμβούλιο να εγκρίνει τον παρόντα κανονισμό.

2000/0105 (ACC)

Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ σχετικά με τα μέτρα που πρόκειται να ληφθούν ως αντίποινα στην απαγόρευση της Ρωσικής Ομοσπονδίας εισαγωγής νωπών αυγών για ανθρώπινη κατανάλωση καταγωγής Ευρωπαϊκής Κοινότητας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής [1],

[1] ΕΕ C..., ..., σ. ...

Εκτιμώντας τα εξής:

(1) Η συμφωνία εταιρικής σχέσης και συνεργασίας που έχει συναφθεί μεταξύ των Ευρωπαϊκών Κοινοτήτων και των κρατών μελών τους, αφενός, και της Ομοσπονδίας της Ρωσίας, αφετέρου [2] ορίζει ως έναν από τους βασικούς στόχους την προώθηση των συναλλαγών και των επενδύσεων και τις αρμονικές οικονομικές σχέσεις μεταξύ των μερών.

[2] ΕΕ L 327, 28.11.1997, σ.1.

(2) Ο στόχος αυτός της συμφωνίας απειλείται σοβαρά από την ρωσική απαγόρευση εισαγωγής αυγών προέλευσης Κοινότητας που εξαγγέλθηκε τον Μάιο 1996.

(3) Το άρθρο 19 της συμφωνίας εταιρικής σχέσης και συνεργασίας διευκρινίζει ότι η συμφωνία δεν αποκλείει τις απαγορεύσεις ή τους περιορισμούς εισαγωγών για λόγους προστασίας της υγείας και της ζωής ανθρώπων, ζώων ή φυτών. Ωστόσο, οι εν λόγω απαγορεύσεις ή περιορισμοί δεν πρέπει να αποτελούν μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των μερών.

(4) Οι ρωσικές αρχές δεν μπόρεσαν να αποδείξουν ότι οι εισαγωγές, στη Ρωσία, αυγών προέλευσης Κοινότητας δημιουργούν την ανάγκη προστασίας της υγείας και της ζωής ανθρώπων, ζώων ή φυτών. Η ρωσική απαγόρευση εισαγωγών αυγών μπορεί, άρα, να θεωρηθεί ως συγκεκαλυμμένος περιορισμός του εμπορίου μεταξύ των μερών. Συνεπώς, παραβιάζει τις διατάξεις του άρθρου 15 παράγραφος 2 της εν λόγω συμφωνίας, που ορίζει ότι τα προϊόντα προέλευσης Κοινότητας εισάγονται στη Ρωσία χωρίς ποσοτικούς περιορισμούς.

(5) Μετά από αίτηση της Κοινότητας, έλαβαν χώρα ορισμένες διαβουλεύσεις μεταξύ των μερών, βάσει του άρθρου 102 της συμφωνίας εταιρικής σχέσης και συνεργασίας, για να εξεταστεί το θέμα της ερμηνείας και της εφαρμογής της συμφωνίας και, ιδίως, των άρθρων 19 και 15 παράγραφος 2. Οι διαβουλεύσεις αυτές δεν επέτρεψαν στα μέρη να βρουν κατάλληλη λύση.

(6) Το μέτρο που έλαβε η Ομοσπονδία της Ρωσίας, είχε ως συνέπεια την σημαντική πτώση των κοινοτικών εξαγωγών νωπών αυγών με σοβαρές οικονομικές επιπτώσεις για τους εμπορευόμενους της Κοινότητας.

(7) Βάσει της συμφωνίας εταιρικής σχέσης και συνεργασίας που έχει συναφθεί με τη Ρωσία, η κατάσταση αυτή οδηγεί στην εφαρμογή του άρθρου 107 παράγραφος 2 της εν λόγω συμφωνίας που ορίζει ότι εάν ένα μέρος θεωρεί ότι το άλλο δεν πληροί μία από τις υποχρεώσεις που επιβάλει η συμφωνία μπορεί να λάβει τα κατάλληλα μέτρα. Η Κοινότητα θεωρεί ότι η Ομοσπονδία της Ρωσίας δεν πληροί τις υποχρεώσεις της όσον αφορά το εμπόριο αυγών όπως αυτό ορίζεται στη συμφωνία.

(8) Η Κοινότητα θεωρεί ότι η κατάλληλη αντίδραση στο γεγονός ότι η Ρωσία δεν πληροί τις υποχρεώσεις που προκύπτουν από τη συμφωνία εταιρικής σχέσης και συνεργασίας, είναι η προστασία των εμπορικών συμφερόντων της Κοινότητας, αυξάνοντας κατά 7% τους εισαγωγικούς δασμούς για τους σπόρους ηλιοτρόπιου και αγριογογγύλης καταγωγής Ομοσπονδίας της Ρωσίας. Όπως απαιτείται από το άρθρο 107 παράγραφος 2 της συμφωνίας εταιρικής σχέσης και συνεργασίας, προτεραιότητα πρέπει να δοθεί στα μέτρα που διαταράσσουν λιγότερο τη λειτουργία της συμφωνίας. Τα μέτρα αυτά είναι ανάλογα με την αρνητική επίπτωση στο κοινοτικό εμπόριο που προκύπτει από την ρωσική απαγόρευση εισαγωγών νωπών αυγών.

(9) Πριν από τη λήψη των εν λόγω μέτρων, η Επιτροπή διαβίβασε στο συμβούλιο συνεργασίας όλα τα σχετικά στοιχεία που απαιτούνται για την διεξοδική εξέταση της κατάστασης με σκοπό την εξεύρεση αποδεκτής λύσης από τα μέρη.

(10) Εφόσον τα μέτρα που είναι αναγκαία για την εφαρμογή του παρόντα κανονισμού είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28 Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [3], θα πρέπει να εγκριθούν βάσει της διαδικασίας της διαχειριστικής επιτροπής που προβλέπεται στο άρθρο 4 της απόφασης αυτής,

[3] ΕΕ L 184, 17.7.1999, σ.23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εφαρμόζεται δασμός στις εισαγωγές στην Κοινότητα προϊόντων καταγωγής της Ομοσπονδίας της Ρωσίας ως εξής :

>ΘΕΣΗ ΠIΝΑΚΑ>

Άρθρο 2

Η Επιτροπή θα καταργήσει τα μέτρα που αναφέρονται στο άρθρο 1, σύμφωνα με τη διαδικασία που αναφέρεται στο άρθρο 3 παράγραφος 2, όταν αρθεί η απαγόρευση εισαγωγής ή όταν λάβει επιστημονικές αποδείξεις ότι η απαγόρευση που επιβλήθηκε από την Ομοσπονδία της Ρωσίας στις εισαγωγές αυγών καταγωγής Κοινότητας αιτιολογείται από την ύπαρξη προβλημάτων δημόσιας υγείας.

Άρθρο 3

1. Η Επιτροπή επικουρείται από την Επιτροπή Διαχείρισης Σιτηρών που συστάθηκε βάσει του άρθρου 23 του κανονισμού (ΕΟΚ) αριθ. 1766/1992 του Συμβουλίου περί κοινής οργανώσεως αγοράς στον τομέα των σιτηρών [4].

[4] ΕΕ L 181, 1.7.1992, σ.21.

2. Όταν γίνεται αναφορά στην παρούσα παράγραφο, η διαδικασία της διαχειριστικής επιτροπής που αναφέρεται στο άρθρο 4 της απόφασης 1999/468/ΕΚ εφαρμόζεται σύμφωνα με το άρθρο 7 παράγραφος 3.

3. Tο διάστημα που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.

Άρθρο 4

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Δεν εφαρμόζεται στα πιστοποιητικά εισαγωγών που έχουν εκδοθεί πριν από την έναρξη ισχύος του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>

ΠΑΡΑΡΤΗΜΑ

Εξαγωγές νωπών αυγών της ΕΕ (ΣΟ 0407 00 30) στη Ρωσία (000 EUR)

>ΘΕΣΗ ΠIΝΑΚΑ>

Eισαγωγές της ΕΕ σπερμάτων ηλιοτρόπιου και αγριογογγύλης από τη Ρωσία (000 EUR)

>ΘΕΣΗ ΠIΝΑΚΑ>

Εμπορική αξία της ρωσικής απαγόρευσης εισαγωγής αυγών (000 EUR), 1996-2000 [5]

[5] Η εμπορική αξία υπολογίστηκε βάσει ενός υποτιθέμενου σταθερού όγκου εξαγωγών σε αξία από το 1995.

Έτος // Αξία

1996 // 3 225

1997 // 3 225

1998 // 3 225

1999 // 3 225

Σύνολο // 12 900

Αξία του μέτρου που επιβλήθηκε από τη Ρωσία, εκφραζόμενη σε όρους είσπραξης δασμών (000 EUR)

>ΘΕΣΗ ΠIΝΑΚΑ>